സമീര് വാങ്കഡെയുടെ ജാതി സര്ട്ടിഫിക്കറ്റിനെക്കുറിച്ച് പരാതി ലഭിച്ചാല് അന്വേഷിക്കുമെന്ന് മഹാരാഷ്ട്ര മന്ത്രി മുംബൈ : നാര്കോട്ടിക്സ് കണ്ട്രോള് ബ്യൂറോ സോണല് ഡയറക്ടര് സമീര് വാങ്കഡെ ജോലി ലഭിക്കാനായി ജാതി സര്ട്ടിഫിക്കറ്റ് തിരുത്തിയെന്ന ആരോപണത്തില് പരാതി ലഭിച്ചാല് അന്വേഷണം നടത്തുമെന്ന് മഹാരാഷ്ട്ര സാമൂഹിക നീതി വകുപ്പ് മന്ത്രി ധനഞ്ജയ് മുണ്ഡെ. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം മറ്റൊരു മന്ത്രിയായ നവാബ് മാലിക്കാണ് വാങ്കഡക്കെതിരെ ആദ്യം ആരോപണവുമായി രംഗത്തെത്തിയത്. വാങ്കഡെ മുസ്ലിമാണെന്നും പട്ടികജാതി വിഭാഗത്തില് സംവരണം ലഭിക്കാന് ജാതി തിരുത്തുകയായിരുന്നുവെന്നുമായിരുന്നു ആരോപണം. അതേസമയം, സംസ്ഥാന സര്ക്കാര് സമീര് വാങ്കഡെയെ ലക്ഷ്യമിടുകയാണെന്ന ആരോപണവുമായി ബി.ജെ.പി നേതാവ് പ്രവീണ് ധരേക്കര് രംഗത്തെത്തി. ആരെങ്കിലും പരാതി ഉന്നയിക്കുകയാണെങ്കില് അന്വേഷണം നടത്താനുള്ള അധികാരം സാമൂഹിക നീതി വകുപ്പിനുണ്ട്. എന്നാല്, വാങ്കഡെയെ ലക്ഷ്യമിടുക മാത്രമാണ് ഇപ്പോള് സര്ക്കാറിന്റെ അജണ്ട. വാങ്കഡെ ബി.ജെ.പി പ്രവര്ത്തകനോ ഏതെങ്കിലും നേതാവിന്റെ ബന്ധുവോ ഒന്നുമല്ല. ലഹരിക്കച്ചവടക്കാര്ക്കെതിരെ നടപടിയെടുത്തതിന് ഒരു ഉദ്യോഗസ്ഥനെ ലക്ഷ്യമിടുന്നത് ഒരിക്കലും അംഗീകരിക്കാനാവില്ലെന്നും പ്രവീണ് ധരേക്കര് പറഞ്ഞു. അതേസമയം ജാതിസര്ട്ടിഫിക്കറ്റുമായി ബന്ധപ്പെട്ട് വാങ്കഡെക്കെതിരെ പൊലീസില് പരാതി ലഭിച്ചിട്ടുണ്ട്. ജോലി സംവരണം ലഭിക്കാന് സമീര് വാങ്കഡെ ഹിന്ദു മത വിശ്വാസിയാണെന്ന വ്യാജ രേഖ ചമച്ചതായി അഭിഭാഷകനായ ജയേഷ് വാനിയാണ് മുംബൈ പൊലീസിന് വ്യാഴാഴ്ച പരാതി നല്കിയത്. ഇതോടെ കൈക്കൂലി കേസ് ഉള്പ്പെടെ വാങ്കഡെയ്ക്കെതിരെയുള്ള കേസുകളുടെ എണ്ണം അഞ്ചായി. സമീറിനെതിരെ നാല് മറ്റ് പരാതികളുള്ളതായി സംസ്ഥാന സര്ക്കാരിന് വേണ്ടി ഹാജരായ അഭിഭാഷകന് നേരത്തെ ബോംബെ ഹൈകക്കോടതിയെ അറിയിച്ചിരുന്നു. വാങ്കഡെ നിയമവിരുദ്ധമായാണ് പട്ടികജാതി സംവരണത്തിന്റെ ആനുകൂല്യങ്ങള് നേടിയതെന്ന് മുംബൈയിലെ എം.ആര്.എ മാര്ഗ് പൊലീസ് സ്റ്റേഷനില് നല്കിയ പരാതിയില് അഡ്വ. ജയേഷ് വാനി ആരോപിച്ചു. വാങ്കഡെക്കെതിരെ ഐ.പി.സി 406, 409, 420, 468, 120 എന്നീ വകുപ്പുകള് പ്രകാരമാണ് എഫ്.ഐ.ആര് രജിസ്റ്റര് ചെയ്തത്. Also read മയക്കുമരുന്ന് കേസ്: മുണ്മുണ് ധമേച്ച ഇന്ന് ജയില്മോചിതയായേക്കും മുംബൈ ലഹരിമരുന്ന് കേസ് : ആര്യന് ഖാന് ജയില്മോചിതനായി ബിനീഷ് കോടിയേരി ഇന്ന് ജയില് മോചിതനാകും സമീര് ജനിക്കുന്നതിന് മുമ്ബ് തന്നെ പിതാവ് ജ്ഞാനദേവ് ഇസ്ലാം സ്വീകരിച്ച് ദാവൂദ് എന്ന പേര് സ്വീകരിച്ചിരുന്നതായും പരാതിയില് പറയുന്നു. ഇതിന് തെളിവായി സമീറിന്റെ ആദ്യവിവാഹത്തിന്റെ രേഖകളും പരാതിയോടൊപ്പം സമര്പ്പിച്ചു.